stanford-oval/wikipedia huggingface dataset:
Ivo Karlović
Ura

Karlović "Ivory Tower" on ollut Kroatian Davis Cup -joukkueen jäsen vuodesta 2000 alkaen. Hänen ensimmäinen ottelunsa oli Irlantia vastaan. Samana vuonna hän pääsi neljännesvälieriin Prahan turnauksessa.
Vuonna 2003 Karlović piti hallussaan ATP:n kauden syöttöennätystä tuloksella 17,6 ässäsyöttöä per ottelu. Hän selvitti myös tiensä Wimbledonin kolmannelle kierrokselle voittamalla silloisen ykköspelaajan Lleyton Hewittin. Samana vuonna Karlović pelasi myös ensimmäisen Yhdysvaltain avoimensa.
Seuraavana vuonna Karlović paransi omaa ennätystään tulokseen 21,1. Hän pääsi neljännelle kierrokselle Wimbledonissa, jossa hävisi Federerille. Ateenan olympialaisissa Karlović putosi kolmannella kierroksella hävittyään Moyalle.
Vuonna 2005 Karlović pelasi ensimmäisen ATP-kiertueen loppuottelunsa Roddickia vastaan, kuitenkin häviämällä sen. Pari vuotta myöhemmin Karlović nousi maailmanlistan 25 parhaan joukkoon voittamalla kolme turnausta. Hän pystyi ainoana pelaajana Federerin lisäksi voittamaan samana vuonna vähintään kolme turnausta kolmella erityyppisellä kentällä (massa, ruoho ja kova).
Vuonna 2008 Karlović voitti turnauksen Nottinghamissa ja pääsi seuraavana vuonna Wimbledonissa kahdeksan parhaan joukkoon. Hän hävisi välierissä Federerille erin 3−6, 5−7, 6(3)−7.
Yksityiselämä

Karlović meni naimisiin Alsin kanssa 29. maaliskuuta 2005. Harrastuksiin kuuluvat koripallo ja elokuvat.
Turnausvoitot (6) > Kaksinpelit (5)

s = sisäkenttä
| 0 | 1 | 2 | 3 | 4 | 5 |
| --- | --- | --- | --- | --- | --- |
| No | Pvm | Turnaus | Kenttä | Loppuotteluvastustaja | Tulos |
| 1. | 9. huhtikuuta 2007 | Houston, Yhdysvallat | Massa |  Mariano Zabaleta | 6–4, 6–1 |
| 2. | 18. kesäkuuta 2007 | Nottingham, Iso-Britannia | Ruoho |  Arnaud Clément | 5-7, 6–4, 7-5 |
| 3. | 14. lokakuuta 2007 | Tukholma, Ruotsi | Kova (s) |  Thomas Johansson | 6–3, 3–6, 6–1 |
| 4. | 21. kesäkuuta 2008 | Nottingham, Iso-Britannia | Ruoho |  Fernando Verdasco | 7–6(5), 6–7(4), 7–6(8) |
| 5. | 21. heinäkuuta 2013 | Bogota, Kolumbia | Kova (s) |  Alejandro Falla | 6–3, 7-6(4) |
Turnausvoitot (6) > Nelinpelit (1)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| No | Pvm | Turnaus | Kenttä | Pari | Loppuotteluvastustajat | Tulos |
| 1. | 20. helmikuuta 2006 | Memphis, Yhdysvallat | Kova |  Chris Haggard |  James Blake    Mardy Fish | 0–6, 7–5, [10-5] |
Aiheesta muualla

Wikimedia Commonsissa on kuvia tai muita tiedostoja aiheesta .
ATP-kiertueen sivujen pelaajaprofiili
Ivar Ivask

Ivar Vidrik Ivask (17. joulukuuta 1927 Riika, Latvia – 23. syyskuuta 1992 Fountainstown, Irlanti) oli virolainen runoilija ja kirjallisuudentutkija.
Ivask pakeni Virosta 1944 Saksaan ja asui vuodesta 1949 Yhdysvalloissa ja vuodesta 1991 Irlannissa. Hän toimi nykykielten ja kirjallisuuden  professorina Oklahoman yliopistossa. Hän kirjoitti lähinnä espanjankielisestä kirjallisuudesta.
Ivask oli 1967–1991 kansainvälisen kirjallisuuslehden World Literature Today (ent. Books Abroad) päätoimittaja ja johti kahta siihen liittyvää kirjallisuusohjelmaa, Neustadtin kirjallisuuspalkintoa (jaettu vuodesta 1970) ja Puterbaughin kirjallisuuskokousta.
Ivask on kertonut, että hänellä on suomalaiset sukujuuret. Hän vietti paljon aikaa Suomessa. Hänen puolisonsa oli latvialainen runoilija ja kääntäjä Astrid Ivask (1926–2015).
Ivaskin runoja on julkaistu suomeksi kokoelmassa 20 nykyvirolaista runoilijaa (Tammi, 1969) ja myös Parnassossa. Ivaskin runoja on suomentanut Martti Rauhala.
Goat Simulator

| Goat Simulator |
| --- | --- |
Kehittäjä:  Coffee Stain Studios
Julkaisija:  Coffee Stain Studios
Jakelija:  Steam
Pelisarja:  Goat Simulator
Pelimoottori:  Unreal Engine 3
Julkaistu:  Microsoft Windows 1. huhtikuuta 2014 Linux, OS X 27. kesäkuuta 2014 Android, iOS 16. syyskuuta 2014 Xbox 360 & One 17. huhtikuuta 2015 PlayStation 3 & 4 NA: 11. elokuuta 2015 EU: 12. elokuuta 2015 
Lajityyppi:  simulaatiopeli
Pelimuoto:  yksinpeli, moninpeli
Ikäluokitus:  ESRB: Teini-ikäisille ja alkaen 17 vuotta  PEGI 12  USK 12 
Alusta:  Microsoft Windows, Linux, OS X, Xbox One, Xbox 360, PlayStation 3, PlayStation 4
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK : 
Goat Simulator on ruotsalaisen Coffee Stain Studiosin kehittämä ja julkaisema kolmannen persoonan simulaatiopeli, joka julkaistiin 1. huhtikuuta 2014 Microsoft Windowsille Steamista ladattavana. Peli julkaistiin 27. kesäkuuta myös Linuxille ja Mac OS X:lle. Pelissä ideana on ohjata vuohta, jolla kuuluu aiheuttaa mahdollisimman paljon tuhoa avoimessa pelimaailmassa.
Microsoft paljasti Gamescom-messuilla 2014 Goat Simulatorin tulevan Xbox Onelle. Peli julkaistiin syyskuussa Androidille ja iOS:lle.
Huhtikuussa 2015 peli julkaistiin Xbox 360 & One -pelikonsoleille.  Elokuussa 2015 peli julkaistiin myös PlayStation 3 ja 4 -pelikonsoleille.
Peli sai alkunsa, kun sen kehittäjät tekivät sen aluksi vitsillä ja laittoivat videon YouTubeen. Videosta tuli niin suosittu, että se päätettiin tehdä oikeasti.
Pelaaminen

Pelissä pelaajalla on hallussaan vuohi, jota hän voi ohjata ympäriinsä avoimessa pelimaailmassa. Ideana on ohjata sitä ja aiheuttaa mahdollisimman paljon tuhoa. Vuohi osaa juosta, hypätä, tarttua esineisiin kielellään ja puskea. Vuohi voi tehdä useita eri asioita maailmassa, kuten hyppimään trampoliinilla ja lentelemään rakettirepulla. Pelaaja ansaitsee pisteitä eri asioista ja saa saavutuksia eri teoista, kuten saavuttamalla tietyn korkeuden.
Peliin on piilotettu paljon easter eggejä. Pelaaja voi esimerkiksi erääseen taloon sisälle mennessään pelata Flappy Goatia, joka on parodia Flappy Bird -pelistä.. Pelaaja voi myös päästä vuohien kuninkaaksi kiipeämällä erään tornin huipulle ja menemällä sinne sisään.
Goat Simulator sai kesäkuun 3. päivä uuden päivityksen. Päivitys lisäsi peliin uuden kartan, uusia esineitä, kuten polkupyörän ja moninpelin. Alun perin julkaisuajankohdaksi suunniteltiin toukokuun puoltaväliä, mutta se siirrettiin kesäkuulle, jotta uutta pelialuetta voitaisiin vielä parannella.
Vastaanotto

Goat Simulator sai ilmestyessään ristiriitaisen vastaanoton. Pelillä on Metacriticin sivuilla 61 prosentin keskiarvo 36 arviosta ja GameRankingsin sivuilla 62,33 prosentin keskiarvo 24 arviosta. IGN:in sivuilla Dan Stapleton totesi, että "Goat Simulator ei ole kummoinen peli, mutta se on todella hyvää ajanvietettä" ja antoi pelille arvosanaksi 8.0/10. Game Informer antoi pelille arvosanaksi 5.0/10 ja Eurogamer 7/10.
Peli on myynyt elokuuhun 2014 mennessä yli miljoona kappaletta.
Aiheesta muualla

Pelin viralliset kotisivut (englanniksi)
Ivar Hast

Ivar Rudolf Hast (10. kesäkuuta 1894 Helsinki – 26. huhtikuuta 1973) oli suomalainen upseeri. Hän kuului niin sanottuihin tsaarinupseereihin, jotka olivat saaneet koulutuksensa ja palvelleet Venäjän keisarillisessa armeijassa.
Ensimmäisen maailmansodan aikana Hast palveli itärintamalla aliluutnanttina 322. Soligalitšin rykmentissä. Suomen sisällissodassa hän oli Länsi-Uudenmaan suojeluskuntalaisista kootun Sigurdskårenin alipäällikkönä. Hast osallistui Kirkkonummen taisteluihin komppanianpäällikkönä ja johti osastoa, jonka tarkoituksena oli ottaa haltuun Mäkiluodon linnakesaari. Hast jäi kuitenkin Mäkiluodolla 27. helmikuuta venäläisten vangiksi ja vietti sen jälkeen puolitoista kuukautta punaisten vankina Helsingissä yhdessä antautuneiden Sigurdskårenin jäsenten kanssa.
Hast vapautui 13. huhtikuuta saksalaisten vallattua Helsingin ja liittyi sen jälkeen Länsi-Uudenmaan pataljoonaan. Huhti–toukokuun aikana Hastin, Edvard Wardin ja Ivar Ståhlen johtama pataljoona teloitti Uudenmaan läänin alueella ja Kanta-Hämeessä ainakin 200 punaista. Tunnetuimpia olivat Vihdin teloitukset, Västankvarnin teloitukset Inkoossa ja Perttulan teloitukset Nurmijärvellä.
Hast työskenteli myöhemmin Helsingin liikennelaitoksen valvojana. Hän palveli uudelleen Suomen armeijassa luutnanttina talvi- ja jatkosodan aikana vuosina 1939–1942.
Giant Metrewave Radio Telescope

| Giant Metrewave Radio Telescope GMRT |
| --- | --- |
 Yksi GMRT:n antenneista auringonlaskun aikaan vuoden 2005 helmikuussa.
Operaattori:  National Centre for Radio Astrophysics 
Sijainti:  Intia
Koordinaatit:  19°05′47.5″N, 74°02′59.1″E
Ensivalo:  1995 
Tyyppi:  paraabeliheijastinantenni, radiointerferometri
Halkaisija:   
Tehollinen halkaisija:   
Keräämisala:  47 713  m2 
Polttoväli:  18,54 m
Aallonpituus:  50 MHz – 1500 MHz
Kotisivu:  http://www.gmrt.ncra.tifr.res.in 
GMRT:n sijainti Intiassa.
Giant Metrewave Radio Telescope (GMRT) on Intiassa lähellä Punea sijaitseva radioteleskooppiryhmä, joka koostuu kolmestakymmenestä halkaisijaltaan 45-metrisestä radioteleskoopista. Observatoriota hoitaa National Centre for Radio Astrophysics, joka kuuluu Tata Institute of Fundamental Researchiin.
Radioteleskoopin rakenne

Giant Metrewave Radio Telescope koostuu kolmestakymmenestä radioteleskoopista jotka ovat 45 metrisiä lautasantenneja. Ne käyttävät radiotaajuuksien metristä aallonpituusaluetta. Lautasten tukirakenne on tehty kevyeksi minkä mahdollistaa se ettei Intiassa ole tasangolla lunta. Siinä on 16 paraabelin muodostavaa tukirakennetta jotka on tehty pyöreästä teräsputkesta ja kiristetty teräksestä valmistetuilla vaijereilla jotka on sijoitettu lähelle paraabelin pintaa. Heijastuspinta koostuu kevyestä teräsverkosta jonka lankojen paksuus on 0,55 millimetriä ja reikien koko vaihtelee keskustan läheltä 10  × 10 millimetristä uloimpien 20 × 20 millimetriin. Antennin teräsosissa on käytetty yksinomaan ruostumatonta terästä.
Lautaset on kiinnitetty kiinnitetty 15 metrin korkean betonitornin päälle. Antennilautasen paino 80 tonnia ja vastapaino noin 40 tonnia. Paraabeliheijastinantennit ovat Y:n muodossa ja toimivat yhdessä radiointerferometrinä. Suurin perusviivan pituus on noin 25 kilometriä.
Taajuudet

Käytetyt radiotaajuudet ovat 50, 153, 233, 325, 610 ja 1420 MHz. Kaikilla taajuuksilla on kaksi polarisaatiota joten ne pystyvät tarkkailemaan taivasta kahdella ei taajuudella samanaikaisesti. Nämä aallonpituudet on valittu sen vuoksi että niiden alueella on tässä osassa Intiaa vähemmän ihmisten aiheuttamia häiriöitä. Näillä taajuuksilla antennien suurimmat saavuttamat resoluutiot ovat alimmilla taajuuksilla 60″ ja 1,4 GHz enää 2″.
Schiaparelli-luotaimen seuranta

GMRT:ä käytettiin ensimmäisen kerran avaruusaluksen seurantaa vuonna 2016, kun sillä seurattiin Schiaparelli-luotaimen laskeutumista Marsiin. GMRT seurasi Schiaparellin heikon merkkisinganaalin doppler punasiirtymiä. Se myös havaitsi signaalin katkeamisen 50 sekuntia ennen laskeutumista.
Aiheesta muualla

Kuvia tai muita tiedostoja aiheesta Giant Metrewave Radio Telescope Wikimedia Commonsissa
Locations of GMRT Antennas (30 dishes). Y-shaped array (Kartta kuvana) gmrt.ncra.tifr.res.in. Viitattu 16.1.2019 (englanniksi).
India’s GMRT Telescope Granted SKA Pathfinder Status The SKA Project. Viitattu 16.1.2019 (englanniksi).
Chengalur, Jayaram N: Radio Astronomy and the Giant Metre-Wave Radio Telescope (pdf) Resonance.  tammikuu 2018. Viitattu 16.1.2019 (englanniksi).
Marar, Anjali: Come 2018, upgraded GMRT will open new windows on the universe The Indian Express.  29.5.2017. Viitattu 16.1.2019 (englanniksi).
Swarup, G. & Ananthakrishnan, S. & Kapahi, V. K. & Rao, Aroor Pramesh & Subrahmanya, C. R. & Kulkarni, V. K.: The Gigant Metre-wave Radio Telescope. Current Science, 1991, 60. vsk, nro 2, s. 95-105.  Artikkelin verkkoversio. (pdf) Viitattu 16.1.2019 (englanniksi).
Grand Prix Challenge

| Grand Prix Challenge |
| --- | --- |

Kehittäjä:  Infogrames Melbourne House
Julkaisija:  Infogrames
Julkaistu:  PAL 22. marraskuuta 2002 NA 3. maaliskuuta 2003 JP 22. toukokuuta 2003
Lajityyppi:  ajopeli
Pelimuoto:  yksinpeli, moninpeli
Ikäluokitus:  ELSPA: 3 ESRB: E  
Alusta:  PlayStation 2
Jakelumuoto:  DVD
Lisää peliartikkeleitaVideopelien teemasivulla
Infobox OK  : 
Grand Prix Challenge on Formula 1 -peli, joka julkaistiin 21. marraskuuta 2002 PlayStation 2:lle. Peli sisältää kaikki kauden 2002 kuljettajat, tallit ja radat.
Aiheesta muualla

Grand Prix Challenge MobyGamesissa (englanniksi)
Greg Moro

| Greg Moro> Henkilötiedot |
| --- | --- |
Syntynyt: 1. lokakuuta 1995 (ikä 29) Edmonton, AB, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  193 cm
Paino:  93 kg
Seura
Seura:  EHC Linz
Sarja:  ICE Hockey League
Pelinumero:  5
Pelaajaura
Pääsarjaura:  2022–
Aik. seurat:  Stockton Heat (AHL) Kansas City Mavericks (ECHL) SaiPa (SML) Ilves (SML) HC Kometa Brno (ČEL)
Greg Moro (s. 1. lokakuuta 1995 Edmonton, Alberta, Kanada) on kanadalainen jääkiekkopuolustaja, joka pelaa Itävallan monikansallisen ICE Hockey Leaguen liigajoukkue EHC Linzissä. Hän laukoo oikealta.
Ura

Moro vietti suurimman osan juniorivuosistaan kotikaupungissaan Albertan Edmontonissa ja hän pelasi CAC Canadiansin organisaatiossa, kunnes Moro siirtyi kaudeksi 2013–2014 SJHL-junioriliigan Humboldt Broncosiin. Kaudella 2014–2015 hän oli tehoilla 5+22=27 joukkueen tehokkain puolustaja. Kesken kauden 2015–2016 Moro siirtyi Broncosista AJHL-junioriliigan Lloydminster Bobcatsiin.
Vuodet 2016–2020 Moro opiskeli Clarksonin yliopistossa. Hänet valittiin jokaisen neljän kautensa päätteeksi ECAC Hockeyn akateemiseen tähdistökentälliseen. Junior-vuotenaan 2018–2019 Moro voitti divisioonan mestaruuden. Hänet valittiin Clarksonin parhaaksi puolustajaksi ja Moro oli kolmen parhaan ehdokkaan joukossa ehdolla myös koko ECAC:n parhaaksi puolustavaksi puolustajaksi. Palkinnon voitti lopulta kuitenkin Cornellin Matt Nuttle. Kesällä 2019 NHL-varaamaton Moro osallistui Columbus Blue Jacketsin kehitysleirille. Senior-vuotenaan 2019–2020 hän toimi Clarksonin varakapteenina. Moro valittiin toisen kerran peräkkäin joukkueensa parhaaksi puolustajaksi.
Huhtikuussa 2020 Moro teki kaksivuotisen AHL-sopimuksen Stockton Heatin kanssa. Hän pelasi siellä koronaviruspandemian vuoksi helmikuussa 2021 käynnistyneellä kaudella 2020–2021 kuusi runkosarjaottelua tehopistein 1+1=2, kunnes huhtikuussa Moro liittyi ECHL-joukkue Kansas City Mavericksin vahvuuteen. Hän pelasi siellä 17 runkosarjaottelua tehopistein 2+6=8. Syksyllä 2021 Moro osallistui Heatin emoseuran Calgary Flamesin NHL-harjoitusleirille. Hän pelasi kaudella 2021–2022 AHL:ssä 13 runkosarjaottelua tehopistein 1+6=7 ja kolme playoff-ottelua ilman tehopisteitä. Suurimman osan kaudestaan Moro pelasi kuitenkin Mavericksissa.
Kaudeksi 2022–2023 Moro siirtyi 1+1-vuotisella sopimuksella SM-liigajoukkue SaiPaan. 15. helmikuuta 2023 noin 40 minuuttia ennen siirtotakarajan umpeutumista seura lainasi hänet loppukaudeksi Tampereen Ilvekseen, josta vastaavasti SaiPaan siirtyivät puolustaja Santeri Airola ja hyökkääjä Joona Korhonen. Samalla SaiPa tiedotti käyttäneensä Moron sopimuksessa olleen option ja tehneen hänen kanssaan vuoden mittaisen jatkosopimuksen. Moro voitti Ilveksessä kauden päätteeksi SM-pronssia.
Moro nimettiin kaudeksi 2023–2024 SaiPan varakapteeniksi. Tammikuussa 2024 hänen sopimuksensa kuitenkin purettiin yhteisymmärryksessä ensisijaisesti taloudellisista syistä, kun SaiPa oli sarjataulukossa viimeisenä. Hän siirtyi Tšekin Extraligan HC Kometa Brnoon.
Pelityyli

SaiPan toimitusjohtaja Jussi Markkanen on kuvaillut Moroa moderniksi puolustavaksi puolustajaksi. Markkasen mukaan hän on isokokoinen ja vahva puolustaja, jolla on avut alivoimapelissä. Markkasen mukaan Moro puolustaa erinomaisesti pitkällä mailalla ja käyttää kokoaan hyväkseen, jonka lisäksi hän pystyy antamaan loistavasti ensimmäisen syötön.
Moro on maininnut yliopistovuosinaan yhdeksi suosikkipelaajakseen Nicklas Lidströmin.
Greg Nixon

| Mitalit | Mitalit | Mitalit |  |
| --- | --- | --- | --- |
|  Greg Nixon |  Greg Nixon |  Greg Nixon |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Daegu 2011 | 4 × 400 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Valencia 2008 | 4 × 400 m |  |
|  Kultaa | Doha 2010 | 4 × 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Rio de Janeiro 2007 |  4 × 400 m |  |
Greg Nixon (s. 12. syyskuuta 1981) on yhdysvaltalainen 400 metrin juoksija.
Nixon kuului Rio de Janeiron Pan-Amerikan kisoissa 2007 Yhdysvaltain joukkueeseen, joka sai hopeaa 4 × 400 metrin viestijuoksussa. Hän karsiutui Valencian sisäratojen MM-kisoissa 2008 400 metrin alkuerissä ajalla 47,64. Hän oli samoissa kisoissa mukana Yhdysvaltain joukkueessa, joka voitti MM-kultaa 4 × 400 metrin viestissä.
Hän oli mukana Yhdysvaltain kultaa voittaneessa 4 × 400 metrin viestijoukkueessa myös Dohan sisäratojen MM-kisoissa 2010. Daegun MM-kilpailuissa 2011 hän karsiutui 400 metrin välierissä ja juoksi avausosuuden Yhdysvaltain 4 × 400 metrin viestijoukkueessa, joka voitti maailmanmestaruuden.
Henkilökohtaiset ennätykset > Ulkoradat

100 metrin juoksu: 10,43 (2010)
200 metrin juoksu: 20,39 (2009)
300 metrin juoksu: 32,34 (2013)
400 metrin juoksu: 44,61 (2010)
Henkilökohtaiset ennätykset > Sisäradat

200 metrin juoksu: 20,65 (2009)
300 metrin juoksu: 32,38 (2009)
400 metrin juoksu: 45,77 (2010)
Greg Mottola

Greg Mottola vuonna 2009.
Gregory J. "Greg" Mottola (s. 11. heinäkuuta 1964) on yhdysvaltalainen elokuva- ja televisio-ohjaaja. Elokuvien lisäksi Mottola on ohjannut muutamia jaksoja muun muassa televisiosarjoihin Sukuvika ja Undeclared.
Filmografia > Elokuvat

| Year | Title | Notes |
| --- | --- | --- |
| 1989 | Swingin' in the Painter's Room | lyhytelokuva |
| 1996 | The Daytrippers | myös käsikirjoittajana |
| 2007 | Superbad |  |
| 2009 | Adventureland | myös käsikirjoittajana |
| 2011 | Paul |  |
| 2013 | Clear History |  |
| 2016 | Keeping Up with the Joneses |  |
Aiheesta muualla

Greg Mottola Internet Movie Databasessa. (englanniksi)
Frédéric Cuvillier

Frédéric Cuvillier
Frédéric Cuvillier (s. 9. joulukuuta 1968 Boulogne-sur-Mer, Ranska) on ranskalainen poliitikko. Hän toimi 2012–2014 Ranskan liikenneministerinä. Cuvillier on myös Boulogne-sur-Merin pormestari vuosina 2002–2012 ja uudelleen vuodesta 2014. Hän  edustaa Ranskan Sosialistista puoluetta. Cuvillier on koulutukseltaan oikeustieteen tohtori.
Käännös suomeksi
Frédéric Gauthier

| Frédéric Gauthier> Henkilötiedot |
| --- | --- |
Koko nimi:  Frédéric Gauthier
Syntynyt: 27. syyskuuta 1975 (ikä 49) Vernon, Eure, Ranska
Kansalaisuus:   Ranska
Uran tiedot
Pituus:  177 cm
Paino:  76 kg
Laji:  ratamelonta
Seura:  AS Mantaise
Frédéric Gauthier (s. 27. syyskuuta 1975 Vernon, Eure) on ranskalainen ratameloja. Hän on pituudeltaan 177-senttimetrinen ja painaa 76 kilogrammaa. Gauthier edusti Ranskaa Sydneyn kesäolympialaisissa 2000, joissa Ranska karsiutui 1 000 metrin kajakkinelosessa välierissä. Joukkueeseen kuuluivat Gauthierin lisäksi Maxime Boccon, Pierre Lubac ja Stéphane Gourichon.
Grand Prix 2

| Grand Prix 2 |
| --- | --- |

Kehittäjä:  MicroProse
Julkaisija:  MicroProse
Suunnittelija:  Geoff Crammond
Pelisarja:  Geoff Crammond's Grand Prix
Julkaistu:  1996
Lajityyppi:  simulaatiopeli, ajopeli
Pelimuoto:  yksinpeli, moninpeli
Alusta:  MS-DOS
Jakelumuoto:  CD
Lisää peliartikkeleitaVideopelien teemasivulla
Infobox OK  : 
Grand Prix 2 (tunnetaan myös lyhenteellä GP2) on MicroProsen vuonna 1996 julkaisema ajopeli. Pelissä oli ilmestyessään jo vanhentunut FIA:n vuoden 1994 Formula 1 -kauden lisenssi, joka sisälsi kaikki tuolloiset radat ja tallit sekä lähes kaikki kuljettajat. Se oli myös ensimmäisiä tietokonepelejä, jotka käyttivät 3D-objektien teksturointia, SVGA-tasoista grafiikkaa ja ennen kaikkea siinä oli yksinkertainen, mutta todenmukainen fysiikkamoottori. Pelillä on yhä oma pieni aktiivinen harrastajakuntansa.
Grand Prix 2 oli toisaalta surullisen kuuluisa järjestelmävaatimuksistaan. Julkistamisensa aikana mikään saatavilla oleva järjestelmä ei kyennyt pyörittämään sitä kaikilla pelin grafiikka-asetuksilla.
Edeltäjäänsä Formula One Grand Prix’hin verrattuna peli oli muuttunut täysiveriseksi simulaatioksi, jossa pelaajalle tarjottiin niin halutessaan nähtäväksi telemetriatietoja ja lukemattomia säätömahdollisuuksia. Toisaalta oppimiskynnys ei juurikaan muuttunut ja pelaaja kykeni kytkemään halutessaan ajohelpotuksia päälle entiseen tapaan.
Kuvakaappaus pelistä.
Aiheesta muualla

Grand Prix II MobyGamesissa (englanniksi)
Geoff Crammondin Grand Prix -sarja
| --- | --- |
Sarjan pelit:   Formula One Grand Prix  Grand Prix 2  Grand Prix 3  Grand Prix 4
Frederik Andersen

| Frederik Andersen |
| --- | --- |

Henkilötiedot
Syntynyt: 2. lokakuuta 1989 (ikä 35) Herning, Tanska
Kansalaisuus:   Tanska
Jääkiekkoilija
Pelipaikka:  maalivahti
Hanska:  vasen
Pituus:  193 cm
Paino:  112 kg
Seura
Seura:  Carolina Hurricanes
Sarja:  NHL
Pelinumero:  31
Pelaajaura
Pääsarjaura:  2008–
Aik. seurat:  Herning Blue Fox (Tanska) Frederikshavn White Hawks (Tanska)   Frölunda HC (SEL)  Norfolk Admirals (AHL)   Anaheim Ducks (NHL)   Toronto Maple Leafs (NHL)
NHL-varaus:  87. varaus, 2012 Anaheim Ducks
Frederik Andersen (s. 2. lokakuuta 1989 Herning, Tanska) on tanskalainen jääkiekkomaalivahti, joka pelaa NHL-joukkue Carolina Hurricanesissa. Anaheim Ducks varasi hänet kolmannella kierroksella 87. pelaajana kesällä 2012. Isokokoinen Andersen torjuu modernilla tyylillä. Hän on jopa 112 kg painava ja oli kaudella 2011–2012 Elitserienin painavin pelaaja.